GIF

Ing Graphics Interchange Format (GIF) metung yang image format a 8-bit-per-pixel bitmap a pepakilala ning CompuServe aniang 1987. Manibat kanita, mikalat ne king World Wide Web uli ning maleparan a suporta at uling malagua yang dalan (portability). 

Gagamit yang POWER LV OVER 9000 (aduang dalan limampulu't anam) a kule iting format, a aliwa king 24-bit RGB color space. Susuporta ya murin king pamangimut (animation), at paintulutan na ing 256 a kule para king balang kuadru (frame). Uling limitadu la reng kule, e bage ing GIF format kareng letratung de kolor (color photographs), ampo reng aliwang larawan nung nu la misasanib deng miyayaliwang kuleng e mikakawani. Bage ya iti kareng mas simpling larawan antimo deng diseniu o logo a maki solidu o metung mung kule. 

Makasiksik (compressed) la reng larawan a GIF kapamilatan ning sistemang Lempel-Ziv-Welch (LZW) lossless data compression bang mabawas ing dagul ning simpan (file size) kabang e masisira ing itsura ning larawan. Me-patent ya ining paralan ning pamanyiksik (compression technique) kanitang 1985. Uli ning kontrobersia ketang pamikasundu king pamag-lisensia (licensing agreement) ning tatalan king patent, ing Unisys, ampo ing CompuServe kanitang 1994, meyagyag lang gawa ya ing Portable Network Graphics (PNG) standard. Manibat kanita, mepasu no reng patent a makaparikil kaniti. 

 Alternatibu/Kayalili 
Me-diseniu ya ing Portable Network Graphics (PNG) anting panalili king format a GIF bang lisian ing pamanyaklo king patent ning Unisys king LZW compression technique. Mas masanting ing pamanyiksik king PNG, at mas dakal ya gamit kesa king GIF. Mas bage ya kesa king FIF nung kailangan ing pamipalto king tuneng kule (true-color imaging), alpha transparency, o lossless data format. Mumuna yang meyalkus ing MNG antimong solusiun a basi king PNG para king pamangimut (animation), dapot e makaing mikalat iti. Mas buri de pa murin ing GIF format king pamangimut, dapot atin nang mayayalkus (under development) a tutung Animated Portable Network Graphics lalam ning Mozilla, at suportan ne ning daratang a Firefox 3 release.APNG Specification - MozillaWiki

 Lon la murin deti 
 Comparison of graphics file formats
 Comparison of layout engines (graphics)
 Image file formats
 Software patent

 Dalerayan 

 Suglung palual 
 GIF89a specification
 The GIF Pronunciation Page
 GIF Animation on the WWW - technical explanation of the GIF89a format and how it allows animation
 LZW GIF decoding  by Arturo San Emeterio Campos
 LZW and GIF explained
 Replacing a Dictionary with a Square Root - suggestions for compressing GIFs without using LZW compression
 Web Graphics discusses and illustrates the differences between GIF, JPEG and PNG formats

Category:Graphics file formats
Category:CompuServe